
ZARASŲ RAJONO SAVIVALDYBĖS ASMENS SU NEGALIA
GEROVĖS TARYBA

IŠVAŽIUOJAMOJO POSĖDŽIO PROTOKOLAS


2026-10-        Nr. 
Zarasai  


Posėdis įvyko 2026 m. spalio 7 d. 10:00 – 12:00 val. 
Posėdžio pirmininkas – Daiva Dūdėnienė, Zarasų rajono savivaldybės tarybos narė.
Posėdžio sekretorė – Erika Jaruševičienė, Zarasų rajono savivaldybės administracijos Socialinės paramos skyriaus Asmenų su negalia reikalų koordinatorė.

Posėdyje dalyvavo nariai: Vilhelmina Dubnikova, Zarasų rajono neįgaliųjų draugijos pirmininkė, Ingrida Tatarūnė, Zarasų rajono savivaldybės tarybos narė, Asta Karosienė, Zarasų rajono socialinių paslaugų centro direktorė, Virginija Pukėnienė, Viešosios įstaigos LASS Šiaurės Rytų centro LASS Zarasų rajono filialo pirmininkė, Donatas Ragėnas, Zarasų rajono savivaldybės tarybos narys.
Posėdyje nedalyvavo: Olga Ludziš, Zarasų krašto žmonių su negalia sąjungos pirmininkė, Marius Montikas, Zarasų krašto žmonių su negalia sąjungos narys, Aurelijus Banys, Zarasų rajono savivaldybės administracijos direktorius, Sigita Keršienė, Zarasų rajono savivaldybės administracijos Švietimo ir kultūros skyriaus vedėja, Aistė Sniečkuvienė, Zarasų rajono savivaldybės viešosios įstaigos Sveikatos centro direktorė, Rasa Juršienė, Sutrikusio intelekto žmonių globos bendrijos „Zarasų viltis“ pirmininkė.
Posėdyje dalyvavusių narių skaičius atitinka Zarasų rajono savivaldybės tarybos  2024 m. sausio 25 d. sprendimo Nr. T-11 „Dėl Zarasų rajono savivaldybės asmens su negalia gerovės tarybos sudarymo ir jos veiklos nuostatų patvirtinimo“ sudarytos tarybos (toliau – Taryba) reikalavimus.

DARBOTVARKĖ:
Apsilankymas Zarasų Dusetų Kazimiero Būgos gimnazijos ugdymo skyriuje „Sartukas“(Vytauto g. 56, Dusetos), Zarasų „Lakštingalos“ mokyklos Magučių ugdymo skyriuje (Saulėtekio g. 12, Magučių k.).

Išvažiuojamojo posėdžio metu Asmens su negalia gerovės tarybos nariai lankėsi Zarasų Dusetų Kazimiero Būgos gimnazijos ugdymo skyriuje „Sartukas“ ir Zarasų „Lakštingalos“ mokyklos Magučių ugdymo skyriuje.
 Vizitų metų tarybos nariai susipažino su įstaigų veikla, ugdymo organizavimu, vaikams teikiama pagalba ir sudaromomis sąlygomis jų kasdieniam gyvenimui bei savarankiškumo ugdymui. Buvo aplankytos ugdymo grupės, apžiūrėtos patalpos, domėtasi veikų individualiais poreikiais, ugdymo metodais, užimtumo galimybėmis ir pagalbos teikimu. 
Tarybos nariai bendravo su įstaigų vadovais, pedagogais, socialiniais pedagogais ir kitais darbuotojais, aptarė vaikų įtraukties, socialinių įgūdžių ugdymo, aplinkos pritaikymo bei bendradarbiavimo su šeimomis ir bendruomene klausimus. 
Vizitų metu pabrėžta individualius vaikų poreikius atitinkančio ugdymo, saugios ir pritaikytos aplinkos bei specialistų bendradarbiavimo svarba. Apsilankymas suteikė galimybę iš arčiau susipažinti su įstaigų kasdienine veikla, darbuotojų patirtimi ir jų indėliu kuriant vaikams palankią, palaikančią ir įtraukią aplinką.
Po apsilankymų tarybos nariai diskutavo dėl suoliukų įrengimo Zaraso ežero Didžiosios salos paplūdimyje. Buvo aptarta, kad suoliukai suteiktų daugiau patogumo poilsiautojams, ypač asmenims su negalia ir vyresnio amžiaus žmonėms. 


   
NUTARTA:
Siūlyti įrengti suoliukus Zaraso ežero Didžiosios salos paplūdimyje, siekiant užtikrinti patogesnį poilsį ir sudaryti geresnes sąlygas asmenims su negalia bei vyresnio amžiaus žmonėms. 
Paviešinti informaciją Savivaldybės interneto svetainėje www.zarasai.lt




Posėdžio pirmininkas                                                                                            	Daiva Dūdėnienė 


Posėdžio sekretorė                                                                                                 Erika Jaruševičienė
	   
 



